
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A  NR. 72
                                                               din 30 aprilie 2020
privind validarea mandatului unui consilier local

și modificarea componenței unei comisii de specialitate
Consiliul Local al Municipiului Sighișoara, întrunit în ședință ordinară,
Luând act de proiectul de hotărâre, înregistrat cu nr. 10.365/24.04.2020 și la Consiliul Local Sighișoara cu nr. 10.369/24.04.2020, de referatul de aprobare, înregistrat cu nr. 10.366/24.04.2020, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;
Având în vedere Hotărârea Consiliului Local Sighișoara nr. 68/26.03.2020 privind încetarea de drept, înainte de expirarea duratei normale, a mandatului de consilier local al domnului Ciotloș Ioan, ca urmare a decesului;

Văzând adresa, înregistrată la registratura generală a Municipiului Sighișoara cu nr. 9.732/13.04.2020, depusă de Partidul Uniunea Independentă pentru Sighișoara (U.I.P.S.), din partea căruia domnul Ciotloș Ioan, a fost validat consilier local, prin care solicită inițierea procedurilor necesare pentru ocuparea locului rămas vacant, ca urmare a vacantării acestuia de către domnul consilier Ciotloș Ioan, dar și a renunțării la funcția de consilier local a următorilor înscriși pe lista partidului, în persoana doamnei Kovacs Mihaela - Rozalia, a domnului Kovacs Erno, a domnului Groza Tudorel Claudiu, a domnului Feldiorean Claudiu - Mircea și a domnului Picoș Adrian - Traian, de către doamna Nagy Karin și validarea acesteia din urmă, în calitate de consilier local în cadrul Consiliului Local Sighișoara, întrucât întrunește condițiile prevăzute de lege pentru a deveni consilier local;
Ținând cont de prevederile art. 117 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare, respectiv, de prevederile art. 100 alin. (33) din Legea nr. 115/2015 pentru alegerea autorităților administrației publice locale, pentru modificarea Legii administrației publice locale nr. 215/2001, precum și pentru modificarea și completarea Legii nr. 393/2004 privind Statutul aleșilor locali; 

Având în vedere prevederile art. 31 alin. (3) din Legea nr. 215/2001, Legea administrației publice locale, republicată, cu modificările și completările ulterioare;

Având în vedere prevederile Regulamentului de organizare și funcționare al Consiliului Local Sighișoara, aprobat prin Hotărârea Consiliului Local Sighișoara nr. 98/25.10.2012;

Văzând și Raportul de specialitate, înregistrat cu nr. 10.367/24.04.2020, prezentat de Biroul Juridic, prin care se propune validarea mandatului doamnei consilier local Nagy Karin și modificarea componenței unei comisii de specialitate, făcându-se dovada îndeplinirii prevederilor legale;
Având în vedere Raportul Comisiei de validare, aleasă prin Hotărârea Consiliului Local Sighişoara nr. 1/25.06.2016, cu propunerea de validare a mandatului de consilier local al doamnei Nagy Karin;
În temeiul prevederilor art. 129 alin. (1) și alin. (14), art. 139 alin. (1) și a art. 196 alin. (1) lit. „a” din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,
H O T Ă R Ă Ș T E:
Art. 1. Consiliul Local al Municipiului Sighișoara validează alegerea doamnei Nagy Karin, din partea Partidului Uniunea Independentă pentru Sighișoara (U.I.P.S.), în calitate de consilier local în cadrul Consiliului Local al Municipiului Sighișoara.
Art. 2. Se modifică Comisia pentru studii şi prognoze economico - sociale, buget, finanţe, administrarea domeniului public şi privat al municipiului, care va avea următoarea componență:

- doamna Buzogany Erzsebet;
- doamna Cioanta Minerva - Elisabeta;
- domnul Moiseș Florian Dan;
- domnul Marcu Gheorghe;
- doamna Nagy Karin.

Art. 3. Prezenta hotărâre poate fi atacată de cei interesați la instanța de contencios administrativ în termen de 5 zile de la adoptare sau, în cazul celor absenți de la ședință, de la comunicare, potrivit art. 31^1 alin. (1) din Legea nr. 215/2001, Legea administrației publice locale, republicată, cu modificările și completările ulterioare.
Art. 4. Prezenta hotărâre se comunică doamnei Nagy Karin, doamnelor și domnilor consilieri locali din cadrul Comisiei pentru studii şi prognoze economico - sociale, buget, finanţe, administrarea domeniului public şi privat al municipiului, în vederea ducerii la îndeplinire a prevederilor acesteia.
Art. 5. Prin grija d-nei Bizo Anca, Secretar General al Municipiului Sighișoara, prezenta hotărâre va fi comunicată, în termenul prevăzut de lege, Primarului Municipiului Sighișoara, Prefectului Județului Mureș, Partidului Uniunea Independentă pentru Sighișoara (U.I.P.S.) și se va aduce la cunoștință publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  

             Toth Tivadar         

                                             Contrasemnează pentru legalitate

                                                                                                SECRETARUL GENERAL al municipiului,

                                                                                                                Bizo Anca
(Prezenta s-a adoptat cu unanimitate de voturi)

  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;
  1 ex. Viceprimar;

  1 ex. Secretar General;
  1 ex. Serviciul Administraţie Publică Locală;
  1 ex. Biroul Juridic;
  1 ex. Partidului Uniunea Independentă pentru Sighișoara (U.I.P.S.);
  1 ex. doamna Nagy Karin;
  4 ex. membrii Comisiei pentru studii şi prognoze economico - sociale, buget, finanţe, administrarea domeniului public şi 
                                                                                                                                                             privat al municipiului.
14 ex. 
B.A.
